กรมพลศึกษา

กรมพลศึกษา เป็นส่วนราชการระดับกรม สังกัดกระทรวงการท่องเที่ยวและกีฬา จัดตั้งขึ้นตามพระราชบัญญัติปรับปรุงกระทรวง ทบวง กรม พ.ศ. 2545 เมื่อวันที่ 3 ตุลาคม พ.ศ. 2545 เป็นการโอนภารกิจบางส่วนมาจากกระทรวงศึกษาธิการ มีหน้าที่เกี่ยวกับการพัฒนาคุณภาพชีวิตเยาวชนและประชาชนด้วยการส่งเสริมและพัฒนาการกีฬา นันทนาการ การออกกำลังกาย เล่นกีฬา สร้างความเข้มแข็งให้แก่ชุมชน การส่งเสริมให้นักเรียน นักศึกษา เยาวชน และประชาชน มีคุณภาพคู่คุณธรรมห่างไกลอบายมุขและสิ่งเสพติดให้โทษ โดยการใช้กีฬา นันทนาการ และวิทยาศาสตร์การกีฬาเป็นเครื่องมือในการพัฒนาคน สังคม และประเทศชาติกฎกระทรวงแบ่งส่วนราชการสำนักงานพัฒนาการกีฬาและนันทนาการ กระทรวงการท่องเที่ยวและกีฬา พ.ศ. 2545 ราชกิจจานุเบกษา เล่ม 119 ตอนที่ 103ก 9 ตุลาคม 2545

 ประวัติ 
 ยุคก่อตั้งกรมพลศึกษา 
กรมพลศึกษา ก่อตั้งขึ้นเมื่อ พ.ศ. 2476 ในชื่อ กรมพลศึกษา เป็นส่วนราชการระดับกรม สังกัดกระทรวงศึกษาธิการ มีหน้าที่หลักในการผลิตบุคลากรทางการศึกษาด้านพลศึกษา กิจการลูกเสือ และกิจการสารวัตรนักเรียน โดยมีหน่วยงานหลักในการดำเนินการ คือ วิทยาลัยพลศึกษา

ใน พ.ศ. 2485 กรมพลศึกษา ได้แบ่งส่วนราชการ 6 กอง คือ สำนักงานเลขานุการกรม กองกายบริหาร กองกีฬา กองกรีฑาสถานแห่งชาติ กองการลูกเสือ และกองอนุสภากาชาดพระราชกฤษฎีกาจัดวางระเบียบราชการกรมพลศึกษา ในกระทรวงศึกษาธิการ พ.ศ. 2485ราชกิจจานุเบกษา ตอนที่ 26 เล่ม 59 15 เมษายน 2485 และมีการปรับปรุงโครงสร้างเรื่อยมา กระทั่งในปี พ.ศ. 2536 ได้มีการปรับปรุงโครงสร้างกรมพลศึกษาอีกครั้ง โดยกำหนดภารกิจให้กรมพลศึกษา มีหน้าที่เกี่ยวกับการส่งเสริมและพัฒนาการพลศึกษา สุขภาพ นันทนาการ การกีฬา วิทยาศาสตร์การกีฬา วิทยาศาสตร์สุขภาพ ลูกเสือ ยุวกาชาด และสารวัตรนักเรียนและนักศึกษา ตลอดจนการจัดการศึกษาด้านพลศึกษา สุขศึกษา นันทนาการ วิทยาศาสตร์การกีฬา วิทยาศาสตร์ทางจิตและประสาท และวิทยาศาสตร์สุขภาพพระราชกฤษฎีกาแบ่งส่วนราชการกรมพลศึกษา กระทรวงศึกษาธิการ พ.ศ. 2536ราชกิจจานุเบกษา เล่ม 110 ตอนนที่ 189 17 พฤศจิกายน 2536

 ยุคสำนักงานพัฒนาการกีฬาและนันทนาการ 
ใน พ.ศ. 2545 ได้มีการปรับปรุงโครงสร้างกระทรวง ทบวง กรม และถ่ายโอนภารกิจของกรมพลศึกษา แยกออกไปสังกัดกับหน่วยงานต่าง ๆ เช่น งานสารวัตรนักเรียน ไปขึ้นกับสำนักพัฒนานักเรียนนักศึกษาและกิจการพิเศษ งานลูกเสือ ไปขึ้นกับสำนักกิจการลูกเสือ ยุวกาชาด และกิจการนักเรียน สำนักงานปลัดกระทรวงศึกษาธิการ ส่วนกิจการด้านการผลิตบุคลากรทางการศึกษา ไปขึ้นกับสถาบันการพลศึกษา และภารกิจด้านการส่งเสริมและพัฒนาการพลศึกษา สุขภาพ นันทนาการ เป็นสำนักงานพัฒนาการกีฬาและนันทนาการ (Office of Sport and Recretion Development) กระทรวงการท่องเที่ยวและกีฬา

 ยุคกรมพลศึกษา พ.ศ. 2553 
คณะรัฐมนตรีได้มีมติเมื่อวันที่ 16 กุมภาพันธ์ พ.ศ. 2553 ให้เปลี่ยนชื่อสำนักงานพัฒนาการกีฬาและนันทนาการ กลับไปเป็น กรมพลศึกษาเช่นเดิม“ครม.” เปลี่ยนชื่อสนง.พัฒนาการกีฬาฯเป็น “กรมพลศึกษา” พร้อมเปลี่ยนสนง.พัฒนาท่องเที่ยวเป็น “กรมการท่องเที่ยว” ทั้งนี้มีผลตั้งแต่วันที่พระราชกฤษฎีกาเปลี่ยนชื่อสำนักงานพัฒนาการกีฬาและนันทนาการ เป็นกรมพลศึกษา พ.ศ. 2553 มีผลบังคับใช้ 27 สิงหาคม พ.ศ. 2553

 รายนามอธิบดี 

 ลำดับ  รูป  รายนาม  เริ่มวาระ  สิ้นสุดวาระ  1 100px หลวงศุภชลาศัย (บุง ศุภชลาศัย)  พ.ศ. 2477ประกาศ ตั้งอธิบดีกรมพลศึกษา  พ.ศ. 2485ประกาศกระทรวงศึกษาธิการ เรื่อง ให้นายนาวาเอก หลวงศุภชลาลัย พ้นจากตำแหน่งอธิบดีกรมพลศึกษา และแต่งตั้งผู้รักษาการแทน 2 100px พระยาจินดารักษ์ (จำลอง สวัสดิ์-ชูโต)  พ.ศ. 2485  พ.ศ. 2490 3 100px หลวงประเวศวุฑฒศึกษา (ประเวศ จันทนยิ่งยง) พ.ศ. 2490ประกาศสำนักนายกรัฐมนตรี เรื่อง แต่งตั้งอธิบดีกรมพลศึกษา  พ.ศ. 2494 4 100px อภัย จันทวิมล  พ.ศ. 2494ประกาศสำนักนายกรัฐมนตรี เรื่อง แต่งตั้งอธิบดีกรมพลศึกษา  พ.ศ. 2495 5  พลโท เผชิญ นิมิบุตร พ.ศ. 2495 พ.ศ. 2503 6 100px กอง วิสุทธารมณ์ พ.ศ. 2503 พ.ศ. 2511 7 100px ศาสตราจารย์ นายแพทย์ บุญสม มาร์ติน  พ.ศ. 2511 พ.ศ. 2523 8 100px สำอาง พ่วงบุตร พ.ศ. 2523 พ.ศ. 2529 9 100px วิรัช กมุทมาศ พ.ศ. 2529 พ.ศ. 2530 10 100px ปรีดา รอดโพธิ์ทอง พ.ศ. 2530 พ.ศ. 2535 11 100px สนั่น อินทรประเสริฐ พ.ศ. 2535 พ.ศ. 2536 12 100px สุวิทย์ วิสุทธิสิน  พ.ศ. 2536 พ.ศ. 2537 13 100px กว้าง รอบคอบ   พ.ศ. 2537 พ.ศ. 2538 14 100px ไพฑูรย์ จัยสิน   พ.ศ. 2538 พ.ศ. 2540 15 100px รองศาสตราจารย์  ทองคูณ หงส์พันธุ์  พ.ศ. 2540 พ.ศ. 2541 16 100px  สุวรรณ กู้สุจริต  พ.ศ. 2541 พ.ศ. 2543 17 100px  วีระศักดิ์ วงษ์สมบัติ   พ.ศ. 2544 พ.ศ. 2544 18 100px  สุทธิ ผลสวัสดิ์   พ.ศ. 2544 พ.ศ. 2545 19 100px  จรวยพร ธรณินทร์    พ.ศ. 2545 พ.ศ. 2545 20 100px  สมบัติ กลิ่นผา   พ.ศ. 2545 พ.ศ. 2545 21 100px  ทินกร นำบุญจิตต์  พ.ศ. 2545 พ.ศ. 2550 22 100px  สมบัติ คุรุพันธ์    พ.ศ. 2550 พ.ศ. 2554 23 100px  สุวัตร สิทธิหล่อ   พ.ศ. 2554 พ.ศ. 2554 24 100px  แสงจันทร์ วรสุมันต์  พ.ศ. 2554 พ.ศ. 2557 25 100px  พัฒนาชาติ กฤดิบวร   พ.ศ. 2557 พ.ศ. 2558 26 100px  กิตติพงษ์ โพธิมู  พ.ศ. 2558 พ.ศ. 2559 27 100px  นเร เหล่าวิชยา   พ.ศ. 2559 พ.ศ. 2560 28 100px  ปัญญา หาญลำยวง  พ.ศ. 2560 พ.ศ. 2562 29 100px  สันติ ป่าหวาย  พ.ศ. 2562 พ.ศ. 2563 30 100px  นิวัตน์ ลิ้มสุขนิรันดร์   พ.ศ. 2563 พ.ศ. 2567

 สถานที่ตั้ง 
ที่ทำการของกรมพลศึกษา ตั้งอยู่ในบริเวณเดียวกับกรีฑาสถานแห่งชาติ ถนนพระรามที่ 1 แขวงวังใหม่ เขตปทุมวัน กรุงเทพมหานคร

 การแบ่งส่วนราชการ 
 สำนักงานเลขานุการกรมhttp://www.ratchakitcha.soc.go.th/DATA/PDF/2559/A/048/16.PDF
 สำนักการกีฬา
 สำนักนันทนาการ
 สำนักวิทยาศาสตร์การกีฬา
 สถาบันพัฒนาบุคลากรการพลศึกษา และการกีฬา
 กลุ่มพัฒนาระบบบริหาร
 กลุ่มตรวจสอบภายใน
 กลุ่มคุ้มครองจริยธรรม
 ศูนย์ฝึกกรมพลศึกษา สนามกีฬาเฉลิมพระเกียรติฯ

 อ้างอิง 

พลศึกษา
กีฬาในประเทศไทย
หมวดหมู่:องค์การที่ก่อตั้งในปี พ.ศ. 2477
หมวดหมู่:หน่วยงานของรัฐบาลไทยในเขตปทุมวัน
พลศึกษา